Mažeikių rajono savivaldybės

administraCIJOS DIREKTORIUS

ĮSAKYMAS

DĖL MAŽEIKIŲ RAJONO SAVIVALDYBĖS ADMINISTRACIJOS DIREKTORIAUS 2018 M. LAPKRIČIO 28 D. ĮSAKYMO NR. A1-2681 „DĖL UŽIMTUMO DIDINIMO PROGRAMOS ORGANIZAVIMO IR ĮGYVENDINIMO TVARKOS APRAŠO PATVIRTINIMO“ PAKEITIMO

2019 m. vasario 22 d. Nr. A1-362

Mažeikiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“, Mažeikių rajono savivaldybės tarybos 2019 m. vasario 1 d. sprendimu Nr. T1-22 „Dėl Mažeikių rajono savivaldybės 2019 metų užimtumo didinimo programos patvirtinimo“ patvirtinta Mažeikių rajono savivaldybės 2019 metų užimtumo didinimo programa,

p a k e i č i u Mažeikių rajono savivaldybės administracijos direktoriaus 2018 m. lapkričio 28 d. įsakymo Nr. A1-2681 „Dėl užimtumo didinimo programos organizavimo ir įgyvendinimo tvarkos aprašo patvirtinimo“ 1.1 papunkčiu patvirtintą Užimtumo didinimo programos organizavimo ir įgyvendinimo tvarkos aprašą:

1. Pakeičiu 15 punktą ir jį išdėstau taip:

„15. Savivaldybė darbdaviams kompensuoja išlaidas sveikatos patikrinimui ir skiepijimui nuo užkrečiamųjų ligų, jeigu tai numatyta programos finansavimo plane.“

2. Pakeičiu 16 punktą ir jį išdėstau taip:

„16. Darbdaviams, prisidedantiems prie vietos bendruomenės infrastruktūros ir teikiamų socialinių paslaugų gerinimo, Administracijos direktoriaus nustatyta tvarka kompensuojamos kitos su užimtumo didinimo programos įgyvendinimu susijusios išlaidos (jeigu tai numatyta programos finansavimo plane).“

3. Pakeičiu 21 punktą ir jį išdėstau taip:

„21. Darbdaviai, nurodyti aprašo 20 punkte, programai įgyvendinti sudaro sąmatas (valstybės funkcijų klasifikacija – 10.05.01.01 „Gyventojų užimtumo tvarkymas“) ir nustatytais terminais suveda į Savivaldybės apskaitos sistemą „Labbis“. Programos vykdymo išlaidos (priemonė 06010201 „Užimtumą skatinančių paslaugų, laikiną ar nuolatinį užimtumą užtikrinančių priemonių vykdymas“) paskirstomos pagal išlaidų ekonominę paskirtį: darbo užmokestis, socialinio draudimo įmokos, prekių ir paslaugų naudojimas.“

Administracijos direktorius	Bronius Kryžius